Vendsyssel Håndbold præsenterede i dag den gamle klublegende og tidligere cheftræner for SønderjyskE Håndbold Olivera Kecman.

Fredag præsenterede Vendsyssel Håndbold klubbens nye cheftræner og sportschef, Olivera Kecman. Hun "vender hjem" til det nordjyske, da Olivera Kecman i 1990’erne spillede for FFI . Foruden at have været sportschef og cheftræner i SønderjyskE Damehåndbold i 15 år, er hun uddannet EHF Master Coach - den højeste træneruddannelse i Europa. Hun overtager roret i Vendsyssel Håndbold efter Thomas Kjær, der ikke kunne holde klubben i landets bedste håndboldrække. Nu skal Olivera Kecman forsøge at få Vendsyssel Håndbold tilbage i det fine selskab. Her kan du høre den tidligere jugoslaviske landsholdsspiller fortælle om forventningerne til fremtiden for klubben på fredagens pressemøde: